Document ID: /roh_data/filtered/fineweb-2-filterrobots_roh.jsonl.gz/52020

Terrada betg necessaria
- Sonda, 18.4.2015, 8:11
La squadra da hockey naziunala svizra U18 ha pers l'emprima partida dal campiunadi mundial a chasa. Ils Svizzers han stuì suttacumber als Finnlandais en l'emprim gieu da gruppa a Zug cun 1:3.
La terrada n'è betg stada necessaria. Il gieu era equilibrà e l'equipa dal coach Manuele Celio ha elavurà pliras schanzas. Ils chastis han dentant influenzà il gieu. L'equipa svizra è stada en tut 20 minutas sin il baun da chasti. Il sulet gol dals Svizzers ha sajettà Dennis Malgin, quai suenter in solo.
Gia oz stat il segund gieu da gruppa sin il program. Là fruntan ils Svizzers sin ils Canadais.
RR novitads 06:00